Europavei 18 (Norge)

**Europavei 18**, forkortet **E18**, i Norge er en riksvei som går mellom riksgrensen ved Ørje i Marker, gjennom Østfold og Akershus via Oslo, Buskerud, Vestfold, Telemark og Agder til Kristiansand. I Kristiansand går veien over til E39, som fortsetter videre vestover.

Veien er del av den internasjonale europavei 18, som begynner i Craigavon i Nord-Irland, går videre gjennom Skottland, England, Norge, Sverige og Finland, og slutter i St. Petersburg i Russland. E18 er 1&nbsp;890&nbsp;km lang, hvorav 411&nbsp;km i Norge.

## Kommuner og knutepunkter
Skjematisk oversikt over veistandarden på strekningen:

For full oversikt over kryss, tunneler, kommuner og knutepunkter, se:

* Se Europavei 18 (Norge)/Veiliste vest for E18 gjennom fylkene Agder, Telemark og Vestfold 
** Europavei 18 (Agder)
** Europavei 18 (Telemark)
** Europavei 18 (Vestfold)
* Se Europavei 18 (Norge)/Veiliste øst for E18 gjennom fylkene Buskerud, Akershus, Oslo og Østfold
** Europavei 18 (Buskerud)
** Europavei 18 (Akershus)
** Europavei 18 (Oslo)
** Europavei 18 (Østfold)

## Historikk
Mellom 1931 og 1965 var det gamle riksveinummer. Da het strekningen Ørje–Oslo Riksvei 6, mens Oslo–Kristiansand–Stavanger var Riksvei 40. Mellom 1965 og 2000 gikk E18 i Norge fra Riksgrensen (Ørje)–Oslo–Kristiansand–Stavanger.

Den opprinnelige traséen har etter hvert blitt erstattet av motorvei og motortrafikkvei. Fra riksgrensen ved Ørje og til Retvedt syd for Ski (tidligere Østfold fylke) har den opprinnelige strekningen siden 2005 blitt . En del strekninger mangler, men på lengre sikt skal nesten hele E18 bli motorvei eller motortrafikkvei.

Fra omkring 2000 til og med 2017 ble E18 mellom Retvedt og Momarken i østre Viken utvidet til motorvei. Opprinnelig kostnad var anslått til 2,5 milliarder kroner, endelig kostnad kom på 6,5 milliarder kroner.

## Motorveier og motortrafikkveier i Norge
Per 2022 er rundt 232 kilometer (57 prosent) av E18 i Norge skiltet motorvei, mens 104 kilometer (25 prosent) er skiltet motortrafikkvei. Under er en liste over strekningene:

;Motorveier:
* Momarken–Retvet: 25,6 kilometer
* Vinterbrosletta: 1 km, fellesstrekning med E6 
* Blommenholm–Langangen: 132&nbsp;km
*Rugtvedt–Dørdal: 15,5&nbsp;km
* Tvedestrand–Harebakken: 22&nbsp;km
* Øygårdsdalen–Timenes: 35,5&nbsp;km

;Motortrafikkveier:
*Riksgrensen–Ørje: 6&nbsp;km
*Melleby–Mormarken: 7,5&nbsp;km
*Vinterbro–Mastemyr: 8,5&nbsp;km
*Kongshavn–Filipstad (Operatunnelen): 3,5&nbsp;km
*Langangen–Rugtvedt: 18&nbsp;km
*Dørdal–Akland: 41&nbsp;km
*Harebakken–Øygardsdalen: 20&nbsp;km

Flere andre strekninger fremstår som motorvei, men er ikke skiltet motorvei. Dette gjelder strekningene Mastemyr–Fiskevollen, Filipstad–Blommenholm og Timenes–Kristiansand. Et par strekninger fremstår også som motortrafikkvei, men er ikke skiltet som det – blant andre Ørje–Melleby og Akland–Tvedestrand.

## Utbygging av E18

E18 ble gradvis utbygget fra landevei til motortrafikkvei og motorvei. Den første strekningen ble bygget fra Filipstad, langs Frognerkilen og vestover forbi Skøyen og Lysaker og til Blommenholm. Arbeidet startet i siste halvdel av 1950-årene, og strekningen til Blommenholm ble fullført i 1961. Denne parsellen ble imidlertid ikke bygget som motorvei, men som såkalt boulevard-gate med plankryss og smal midtrabatt. Den første motorveistrekningen var veien utenom Asker sentrum, og ble åpnet sommeren 1962 som den første motorveien i Norge. Utover i 1960-årene fortsatte motorveibyggingen, og i 1977 var det fire felt mellom Oslo og Drammen. Det ble også bygget motorvei fra Stavanger sentrum og sydover mot Sandnes i 1970-årene. Denne strekningen er imidlertid nå en del av E39.

Utover i 1970-årene stoppet motorveiutbyggingen opp, og i stedet satset myndighetene på de noe billigere motortrafikkveiene med to felt og plankryss. De første strekningene med motortrafikkvei åpnet sør for Oslo, utenom Drammen og Larvik, og gjennom Kragerø kommune i 1970-årene. I 1980-årene fortsatte utbyggingen av flere motortrafikkvei-strekninger mellom Tønsberg og Larvik og gjennom østre Agder.

I 1990-årene ble motorveiutbyggingen gjenopptatt, da strekningen Eik–Gutu syd for Drammen ble åpnet som motorvei i 1995. Utbyggingen fortsatte med strekningen Gutu–Kopstad i 2001 og 2002, og videre sydover utover i 2000-årene. Samtidig startet motorveiutbyggingen mellom Momarken og Retvedt i Viken og mellom Grimstad og Kristiansand i Agder. Syd for Drammen var motorveien fullført til Tønsberg i 2009, og frem til Langangen i 2018. Regjeringen har som mål at strekningen Oslo–Kristiansand skal bygges med motorveistandard og fullføres i løpet av 2020-årene. Strekningen riksgrensen (Ørje)–Vinterbro (Oslo) får motorveistandard vest for Momarken og møtefri motortrafikkvei på resten av strekningen. Veien Oslo–Vinterbro (Mosseveien) er vei med lyskryss og 50-grense (8 km) og motortrafikkvei (10 km). Den planlegges ikke å bygges om.

E18 Grimstad-Arendal planlegges som ny trase med motorveistandard over en strekning på rundt 20 kilometer. Utbyggingen er anslått å koste 5,8 milliarder kroner (2019), noe som vil gi en negativ samfunnøkonomisk nytte på over 3 milliarder kroner. Eksisterende vei har midtdeler og plandelte kryss og vekselvis 2 eller 3 felt.

### Historikk over motorveier

### Motorveier under planlegging eller bygging

### Historikk over motortrafikkveier

#### Tidligere motortrafikkvei-strekninger

## Alternative veier
Det finnes alternative veier for å reise fra et sted langs veien til et annet. 
* Porsgrunn–Holmestrand:  via Skien, 9&nbsp;km kortere,  reisetid ca 20 minutter mer.
* Drammen–Ski:  via Drøbak, 15&nbsp;km kortere,  reisetid omtrent den samme.
* Oslo–Ås:  3&nbsp;km lengre, men hurtigere og mindre risiko for kø.

## Se også
*Europavei 18 (Sverige)
*Europavei 18 (Finland)
*Europavei 18
*Europavei 18s historie i Vestfold
*Sørlandske hovedvei
*Vestlandske hovedvei

## Referanser


## Eksterne lenker

* Vegvesenets vegkart
* Vegvesenets liste over kryssnummer